IRPC ขายที่ดินวังจันทร์ จ.ระยอง มูลค่า 325 ลบ. ให้บริษัทแม่ “PTT”
IRPC ขายที่ดินวังจันทร์ จ.ระยอง 152 ไร่ ให้บริษัทแม่ "PTT" มูลค่า 325 ลบ.
17 ธ.ค. 2561

นายสุกฤตย์ สุรบลโสภณ กรรมการผู้จัดการใหญ่ บริษัท ไออาร์พีซี จำกัด (มหาชน) หรือ IRPC ระบุว่า เมื่อวันที่ 23 พ.ย.61 ที่ประชุมคณะกรรมการบริษัทมีมติอนุมัติให้ขายที่ดินซึ่งไม่ใช่ที่ดินเพื่อใช้ในการประกอบธุรกิจหลักของบริษัทฯ ให้แก่ บริษัท ปตท. จำกัด (มหาชน) หรือ PTT ที่ดินดังกล่าวตั้งอยู่ตำบลป่ายุบใน อำเภอวังจันทร์ จังหวัดระยอง มีเนื้อที่รวมประมาณ 152 ไร่ คิดเป็นมูลค่ารวมประมาณ 325 ล้านบาท ทั้งนี้ ปตท.เป็นผู้ถือหุ้นรายใหญ่ ซึ่งถือหุ้นในสัดส่วน 48.05% ของทุนชำระแล้ว
อนึ่งคณะกรรมการบริษัทมีความเห็นว่าการขายที่ดินให้แก่ ปตท.มีความเหมาะสม เนื่องจากเป็นที่ดินซึ่งไม่ใช่เพื่อใช้ในการประกอบธุรกิจหลักของบริษัทฯ ทั้งนี้ การพิจารณารายการที่เกี่ยวโยงกันนี้ กรรมการที่ส่วนได้เสียไม่ได้เข้าร่วมประชุมในวารนี้ และไม่มีสิทธิออกเสียงในที่ประชุม โดยบริษัทจะได้รับผลตอบแทนจากสินทรัพย์ที่มีอยู่และไม่ได้ใช้ประโยชน์ นอกจากนี้ยังเป็นการสนับสุนนโครงการลงทุนในพื้นที่เขตนวัตกรรมระเบียงเศรษฐกิจพิเศษภาคตะวันออก (EECi) ซึ่งเป็นยุทธศาสตร์ประเทศ